
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 53 

2 Ιουνίου 2015 


ΝΟΜΟΣ ΥΠ’ ΑΡΙΘ. 4329 

Έκδοση διαταγής πληρωμής για αξιώσεις από διοικητική 
σύμβαση που έχει συναφθεί στο πλαίσιο εμπορικής 
συναλλαγής και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΕΚΔΟΣΗ ΔΙΑΤΑΓΗΣ ΠΛΗΡΩΜΗΣ 
Άρθρο 1 

Μετά το άρθρο 272 του Κώδικα Διοικητικής Δικονομί¬ 
ας, που κυρώθηκε με το άρθρο πρώτο του ν. 2717/1999 
(Α' 97), προστίθεται τρίτο τμήμα για τη διαδικασία έκ¬ 
δοσης διαταγής πληρωμής για αξιώσεις από διοικητικές 
συμβάσεις, που έχουν συναφθεί στο πλαίσιο εμπορικής 
συναλλαγής, ως εξής: 

«ΤΡΙΤΟ ΤΜΗΜΑ 

ΔΙΑΔΙΚΑΣΙΑ ΕΚΔΟΣΗΣ ΔΙΑΤΑΓΗΣ ΠΛΗΡΩΜΗΣ 

Αρθρο 272Α 

Προϋποθέσεις για την έκδοση διαταγής πληρωμής 

Η έκδοση διαταγής πληρωμής για χρηματικές αξιώσεις 
μη αμφισβητούμενες κατά την έννοια του άρθρου 3 παρ. 
1 του Κανονισμού (ΕΚ) 805/2004 (ΕΕ 1143) μπορεί να ζη¬ 
τηθεί εφόσον: α) πηγάζουν από διοικητική σύμβαση που 
έχει συναφθεί στο πλαίσιο εμπορικής συναλλαγής, κατά 
την έννοια της υποπαραγράφου Ζ.3 της παραγράφου 
Ζ' του άρθρου πρώτου του ν. 4152/2013 (Α' 107) και β) 
έχει ολοκληρωθεί ο προληπτικός έλεγχος της σχετικής 
δαπάνης και έχει αποβεί θετικός για την πληρωμή της. 

Άρθρο 272Β 

Καθ’ ύλην και κατά τόπο αρμοδιότητα 

Αρμόδιος να εκδώσει διαταγή πληρωμής είναι ο δικα¬ 
στής του Μονομελούς Διοικητικού Εφετείου της έδρας 
του αντισυμβαλλόμενου φορέα, κατά του οποίου ζητεί¬ 
ται η έκδοσή της και προκειμένου για το Δημόσιο, της 
έδρας της υπηρεσίας που συμβλήθηκε για λογαριασμό 
του (εφεξής «αντισυμβαλλόμενος»). 

Αρθρο 272Γ 

Αίτηση, κοινοποίηση, αποδεικτικά έγγραφα 

1. Η διαταγή πληρωμής εκδίδεται ύστερα από αίτηση 
του δικαιούχου της αξίωσης, που υπογράφεται κατά 


τις διατάξεις του άρθρου 27 του Κώδικα Διοικητικής 
Δικονομίας και κατατίθεται στη γραμματεία του αρμό¬ 
διου Δικαστηρίου. Η κατάθεση της αίτησης μπορεί να 
γίνει και στη γραμματεία οποιουδήποτε από τα διοικη¬ 
τικά πρωτοδικεία που υπάγονται στην περιφέρεια του 
αρμόδιου διοικητικού εφετείου. Στην τελευταία αυτήν 
περίπτωση, η γραμματεία του πρωτοδικείου, στο οποίο 
κατατέθηκε η αίτηση, τη διαβιβάζει, μέσα σε προθεσμία 
οκτώ (8) ημερών από την κατάθεση, στη γραμματεία του 
αρμόδιου εφετείου. Για την κατάθεση συντάσσεται πρά¬ 
ξη πάνω στην κατατιθέμενη αίτηση, η οποία διαλαμβάνει 
τη χρονολογία της κατάθεσης, το ονοματεπώνυμο του 
υπαλλήλου που την παρέλαβε και του προσώπου που 
την κατέθεσε, καθώς και τον αριθμό της καταχώρισης 
της αίτησης στο οικείο βιβλίο ή στο ειδικό πρωτόκολλο 
κατάθεσης, κατά περίπτωση, υπογράφεται δε από τον 
υπάλληλο που την παραλαμβάνει και από τον καταθέτη. 

2. Η αίτηση πρέπει να περιέχει: α) τα στοιχεία της 
παρ. 1 του άρθρου 45, μεταξύ των οποίων και τον αριθ¬ 
μό φορολογικού μητρώου του αιτούντος, β) τα πλήρη 
στοιχεία εκείνου, κατά του οποίου ζητείται η έκδοση 
διαταγής πληρωμής, γ) αίτημα για την έκδοση διαταγής 
πληρωμής και δ) την αιτία πληρωμής και το ακριβές 
ποσό, κατά κεφάλαιο και τόκους. 

3. Στην αίτηση πρέπει να αναφέρονται και να επισυ¬ 
νάπτονται όλα τα έγγραφα από τα οποία προκύπτει η 
αξίωση και το ύψος της. 

4. Η αίτηση συνοδεύεται από το ανάλογο τέλος δι¬ 
καστικού ενσήμου, το οποίο κατατίθεται, με ποινή το 
απαράδεκτο, έως και την τριακοστή (30ή) ημέρα από 
την κοινοποίηση της αίτησης στον αντισυμβαλλόμενο. 

5. Αντίγραφο της αίτησης κοινοποιείται στον αντισυμ¬ 
βαλλόμενο, μέσα σε οκτώ (8) ημέρες από την κατάθεσή 
της, με επιμέλεια του αιτούντος, ο οποίος υποχρεούται 
επιπλέον να προσκομίσει αμελλητί στη γραμματεία του 
Δικαστηρίου τα σχετικά αποδεικτικά επίδοσης. Ο αντι¬ 
συμβαλλόμενος οφείλει να προσκομίσει στη γραμμα¬ 
τεία του Δικαστηρίου, εντός τριάντα (30) ημερών από 
την κοινοποίηση της αίτησης, βεβαίωση της υπηρεσίας, 
που είναι αρμόδια για την εκκαθάριση και την έκδοση 
της εντολής πληρωμής, ως προς την ολοκλήρωση ή 
μη και το αποτέλεσμα του προληπτικού ελέγχου όπου 
αυτός προβλέπεται. Αν παρέλθει άπρακτη η προθεσμία 
του προηγούμενου εδαφίου ή αν, εντός της ως άνω 
προθεσμίας, αναφέρεται ότι ο προληπτικός έλεγχος 
συνεχίζεται, τότε τεκμαίρεται ότι αυτός έχει αποβεί 

θετικός. Σε περίπτωση εφαρμογής του τεκμηρίου του 
προηγουμένου εδαφίου, η συνδρομή της συγκεκριμέ¬ 
νης προϋπόθεσης μπορεί να αμφισβητηθεί μόνο με την 
ανακοπή του άρθρου 272Η. 

Αρθρο 272Δ 

Έκδοση διαταγής πληρωμής 

1. Για την έκδοση της διαταγής πληρωμής δεν γίνεται 
συζήτηση στο ακροατήριο. 

2. Ο δικαστής εκδίδει το ταχύτερο, και πάντως μέσα 
σε εξήντα (60) ημέρες από την κατάθεση της κατά την 
παράγραφο 5 του προηγούμενου άρθρου βεβαίωσης ή 
από την άπρακτη παρέλευση της οριζόμενης από την 
ίδια παράγραφο προθεσμίας, τη διαταγή πληρωμής, 
κατά το μέρος που πληρούνται οι προϋποθέσεις για 
την έκδοσή της και διατάσσει τον καθ’ ου να πληρώσει 
το οφειλόμενο ποσό και τα δικαστικά έξοδα. 

3. Ο δικαστής απορρίπτει την αίτηση εάν δεν συντρέ¬ 
χουν οι νόμιμες προϋποθέσεις για την έκδοσή της. Η 
απόρριψη της αίτησης σημειώνεται πάνω στην αίτηση 
με σύντομη αναφορά του λόγου απόρριψης. 

4. Σε περίπτωση συνολικής ή μερικής απόρριψης της 
αίτησης δεν αποκλείεται η άσκηση αγωγής ή προσφυ¬ 
γής ή η υποβολή νέας αίτησης. 

Άρθρο 272Ε 

Περιεχόμενο της διαταγής πληρωμής 

1. Η διαταγή πληρωμής καταρτίζεται εγγράφως και 
πρέπει να περιέχει: α) το ονοματεπώνυμο του δικαστή 
που την εκδίδει, β) το ονοματεπώνυμο, το πατρώνυμο, 
τη διεύθυνση κατοικίας, καθώς και τον αριθμό φορο¬ 
λογικού μητρώου εκείνου που ζήτησε την έκδοσή της 
και, εάν πρόκειται για νομικό πρόσωπο, την επωνυμία, 
τη διεύθυνση της έδρας και τον αριθμό φορολογικού 
μητρώου, γ) τα πλήρη στοιχεία του καθ’ ου, δ) την αιτία 
της πληρωμής, ε) το ποσό που πρέπει να καταβληθεί, 
στ) διαταγή πληρωμής, ζ) υπόμνηση προς τον καθ’ ου 
ότι έχει το δικαίωμα να ασκήσει ανακοπή μέσα στην 
προθεσμία που ορίζεται στο άρθρο 272Η και η) υπο¬ 
γραφή του δικαστή. 

2. Υπόδειγμα διαταγής πληρωμής με το ως άνω περιε¬ 
χόμενο μπορεί να καθορίζεται από τον Γ ενικό Επίτροπο 
της Επικράτειας των Τακτικών Διοικητικών Δικαστηρίων 
και να αναρτάται σε πίνακα ανακοινώσεων ή στην ιστο¬ 
σελίδα των τακτικών διοικητικών δικαστηρίων. 

Άρθρο 272ΣΤ 

Επίδοση της διαταγής πληρωμής 

Η διαταγή πληρωμής επιδίδεται στον καθ’ ου, μέσα 
σε προθεσμία τριάντα (30) ημερών από την έκδοσή της, 
με επιμέλεια του αιτούντος. Όταν αντισυμβαλλόμενος 
φορέας είναι το Δημόσιο, η διαταγή πληρωμής επιδί¬ 
δεται και στον Υπουργό Οικονομικών, μέσα στην ίδια 
προθεσμία. Αν η επίδοση δεν γίνει μέσα στην παραπάνω 
προθεσμία, η διαταγή πληρωμής παύει αυτοδικαίως να 
ισχύει. Αντίγραφο της σχετικής έκθεσης επίδοσης κα¬ 
τατίθεται, μέσα στην ίδια προθεσμία, στη γραμματεία 
του Δικαστηρίου, ο δικαστής του οποίου εξέδωσε τη δι¬ 
αταγή πληρωμής. Ο αρμόδιος γραμματέας υποχρεούται 
να καταχωρίσει την ημεροχρονολογία της επίδοσης της 
διαταγής πληρωμής στο οικείο βιβλίο δημοσιεύσεων. 

Αρθρο 272Ζ 

Εκτελεστότητα της διαταγής πληρωμής 

Η διαταγή πληρωμής αποτελεί εκτελεστό τίτλο. Η 
διαταγή πληρωμής δεν εκτελείται κατά του αντισυμ¬ 


βαλλόμενου πριν την άπρακτη παρέλευση της κατά το 
επόμενο άρθρο προθεσμίας άσκησης της ανακοπής. 

Αρθρο 272Η 

Ανακοπή κατά της διαταγής πληρωμής 

1. Εκείνος κατά του οποίου εκδίδεται η διαταγή πλη¬ 
ρωμής έχει το δικαίωμα, μέσα σε προθεσμία τριάντα 
(30) ημερών από την επίδοσή της, να ασκήσει ανακοπή 
ενώπιον του Δικαστηρίου, που είναι αρμόδιο κατά τις 
γενικές διατάξεις για την αξίωση, η οποία αποτελεί τη 
νόμιμη αιτία έκδοσης της διαταγής πληρωμής. Αντίγρα¬ 
φα των εγγράφων, τα οποία αποδεικνύουν την αξίωση, 
παραμένουν στη γραμματεία του Δικαστηρίου, ο δικα¬ 
στής του οποίου εξέδωσε τη διαταγή πληρωμής έως 
την πάροδο της προθεσμίας για την άσκηση ανακοπής ή 
έως την άσκηση αυτής, κατά την παρούσα παράγραφο. 

2. Η ανακοπή ασκείται με δικόγραφο, το οποίο, μαζί 
με τρία (3) αντίγραφα, κατατίθεται στη γραμματεία της 
κύριας έδρας του Δικαστηρίου, στο οποίο απευθύνεται. 
Το δικόγραφο της ανακοπής, εκτός από τα στοιχεία 
που προβλέπουν οι διατάξεις του άρθρου 45, πρέπει 
απαραιτήτως να περιέχει σαφείς και συγκεκριμένους 
λόγους, καθώς και συγκεκριμένο αίτημα. 

3. Η ανακοπή προσδιορίζεται να συζητηθεί σε δικά¬ 
σιμο που δεν απέχει περισσότερο από (6) μήνες από 
την κατάθεσή της. Ως προς την προδικασία, που πρέπει 
να τηρηθεί, εφαρμόζονται αναλόγως οι διατάξεις των 
άρθρων 126 έως και 128 και 130 έως και 131. Ως προς την 
κύρια διαδικασία εφαρμόζονται αναλόγως οι διατάξεις 
των άρθρων 132 έως και 143. 

4. Όποιος έχει σχετικό έννομο συμφέρον μπορεί να 
ασκήσει κύρια ή πρόσθετη παρέμβαση στην επί της 
ανακοπής δίκη. Γ ια την άσκηση της παρέμβασης εφαρ¬ 
μόζονται αναλόγως οι διατάξεις των άρθρων 112 έως 
και 114 του Κώδικα αυτού. 

5. Το δικαστήριο ελέγχει την προσβαλλόμενη διαταγή 
πληρωμής κατά το νόμο και την ουσία στα όρια της 
ανακοπής, τα οποία προσδιορίζονται από τους λόγους 
και το αίτημά της. Κατ’ εξαίρεση, ο κατά το νόμο έλεγ¬ 
χος της προσβαλλόμενης διαταγής πληρωμής χωρεί 
και αυτεπαγγέλτως, εκτεινόμενος στο σύνολό της, 
προκειμένου να διακριβωθεί: α) αν η διαταγή εκδόθηκε 
αναρμοδίως, β) αν υπάρχει παράβαση δεδικασμένου ή 
γ) αν η αξίωση, για την ικανοποίηση της οποίας εκδό¬ 
θηκε η διαταγή πληρωμής, έχει παραγραφεί. Ισχυρισμοί 
που αφορούν, την καθ’ οιονδήποτε τρόπο απόσβεση ή 
το χαρακτήρα ως μη αμφισβητούμενης της αξίωσης, 
για την ικανοποίηση της οποίας εκδόθηκε η διαταγή 
πληρωμής, μπορούν να προβάλλονται με την ανακοπή 
και πρέπει να αποδεικνύονται αμέσως. 

6. Η άσκηση της ανακοπής δεν αναστέλλει την εκτέ¬ 
λεση της διαταγής πληρωμής. Το δικαστήριο, όμως, 
ενώπιον του οποίου εκκρεμεί η ανακοπή, μπορεί, κατά 
τη διαδικασία των άρθρων 206 επ. να χορηγήσει ανα¬ 
στολή έως την έκδοση οριστικής απόφασης επί της 
ανακοπής, για τους λόγους που ορίζονται στο άρθρο 
208 του Κώδικα αυτού. 

7. Η επίδοση της ανακοπής και της αίτησης αναστολής 
μπορεί να γίνει είτε στον δικηγόρο που υπέγραψε την 
αίτηση για την έκδοση της διαταγής πληρωμής είτε 
σε εκείνον κατά του οποίου στρέφεται, στη διεύθυνση 
που αναφέρεται στη διαταγή πληρωμής, εκτός αν γνω¬ 
στοποιήθηκε εγγράφως μεταβολή της στη γραμματεία 
του Δικαστηρίου, ο δικαστής του οποίου εξέδωσε τη 
διαταγή πληρωμής. 

Άρθρο 272Θ 

Απόφαση επί της ανακοπής 

1. Αν η ανακοπή έχει ασκηθεί παραδεκτώς και είναι 
εν όλω ή εν μέρει βάσιμη, το Δικαστήριο ακυρώνει ή 
μεταρρυθμίζει αναλόγως τη διαταγή πληρωμής. Δια¬ 
φορετικά απορρίπτει την ανακοπή και επικυρώνει τη 
διαταγή πληρωμής. 

2. Αν παρέλθει άπρακτη η κατά το άρθρο 272Η προ¬ 
θεσμία για την άσκηση ανακοπής κατά της διαταγής 
πληρωμής ή ο ανακόπτων παραιτηθεί από την ασκη- 
θείσα ανακοπή, πριν από την εκδίκασή της, η διαταγή 
πληρωμής υπόκειται μόνο σε αίτηση αναθεώρησης, 
εφαρμοζομένων αναλόγως των άρθρων 101 επ.. 

Αρθρο 2721 

Διακοπή και αναστολή της παραγραφής 

1. Η επίδοση της διαταγής πληρωμής διακόπτει την 
παραγραφή της σχετικής αξίωσης. 

2. Αν ακυρωθεί η διαταγή πληρωμής, η παραγραφή 
θεωρείται ότι έχει ανασταλεί από την επίδοση της δι¬ 
αταγής πληρωμής έως τη δημοσίευση οριστικής από¬ 
φασης επί της ανακοπής του άρθρου 272Η.» 

Αρθρο 2 

Στο τέλος της παρ. 23 του άρθρου 34 του ν. 4115/2013 
(Α' 24), όπως τροποποιήθηκε με την παρ. 4 του άρθρου 
42 του ν. 4249/2014 (Α' 73) και αντικαταστάθηκε με το 
άρθρο 53 του ν. 4278/2014 (Α' 157), προστίθεται περί¬ 
πτωση γ' ως εξής: 

«γ. Η κατάταξη στις Ένοπλες Δυνάμεις των επιτυχό- 
ντων στρατευσίμων των προηγούμενων περιπτώσεων 
αναβάλλεται από την ημερομηνία έκδοσης των πινάκων 
του Υπουργείου Πολιτισμού, Παιδείας και Θρησκευμά¬ 
των μέχρι την 31η Δεκεμβρίου του καθοριζόμενου έτους 
κατάταξης στις οικείες σχολές της Ελληνικής Αστυνο¬ 
μίας. Για τη χορήγηση της αναβολής οι στρατεύσιμοι 
υποβάλλουν στην αρμόδια στρατολογική υπηρεσία αί¬ 
τηση και βεβαίωση επιτυχίας της αρμόδιας υπηρεσίας 
της Ελληνικής Αστυνομίας, από την οποία προκύπτουν 
η ημερομηνία έκδοσης των πινάκων επιτυχόντων του 
Υπουργείου Πολιτισμού, Παιδείας και Θρησκευμάτων, 
καθώς και το ακαδημαϊκό έτος εγγραφής τους στις 
ως άνω σχολές. Η χορηγηθείσα αναβολή κατάταξης 
διακόπτεται με αίτηση του ενδιαφερομένου. Οι αρμόδι¬ 
ες υπηρεσίες της Ελληνικής Αστυνομίας ενημερώνουν 
τις οικείες Στρατολογικές Υπηρεσίες για την εγγραφή 
των ως άνω επιτυχόντων στις σχολές της Ελληνικής 
Αστυνομίας.» 

Αρθρο 3 


«δ) αν πρόκειται για διαφορές που δημιουργήθηκαν 
από Πράξεις Επιβολής Προστίμου του ν. 2556/1997 (Α' 
270), εκείνο στην περιφέρεια του οποίου λειτουργεί η 
επιχείρηση ή δραστηριοποιείται ο εργοδότης, σε βάρος 
της οποίας ή του οποίου αντίστοιχα επιβάλλεται το 
πρόστιμο, ανεξαρτήτως της έδρας του εκδόντος την 
πράξη οργάνου.» 

Άρθρο 4 

Η προβλεπόμενη από το δεύτερο εδάφιο του άρθρου 
248 του ν. 4281/2014 (Α' 160) προθεσμία των τριών μηνών 
για την υποβολή αίτησης αναγνώρισης χρόνου απα¬ 
σχόλησης σε προγράμματα εργασιακής εμπειρίας ως 
σχολικού φύλακα, όπως παρατάθηκε με το άρθρο 31 
παρ. 1 του ν. 4320/2015 (Α' 29) παρατείνεται για τρεις 
επιπλέον μήνες από τη λήξη της. 

Άρθρο 5 

1. Η προθεσμία της παρ. 1 του άρθρου 19 του 
ν. 4324/2015 (Α' 44) για την υποβολή της αίτησης υπα¬ 
γωγής σε καθεστώς ρύθμισης, παρατείνεται από τη 
λήξη της έως και την 26η Ιουνίου 2015. Η παράταση 
της προηγούμενης παραγράφου ισχύει και για τους 
οφειλέτες της παρ. 8 του άρθρου 28 του ν. 4321/2015. 

2. Η παράταση της προηγούμενης παραγράφου δεν 
ισχύει για οφειλές που οφείλονται σε οφειλές από μι¬ 
σθώματα ακινήτων ιδιοκτησίας των ΦΚΑ. 

Αρθρο 6 

Οι διατάξεις του άρθρου 1 αρχίζουν να ισχύουν από 
16 Σεπτεμβρίου 2015. Οι διατάξεις των λοιπών άρθρων 
αρχίζουν να ισχύουν από τη δημοσίευση του παρόντος 
νόμου στην Εφημερίδα της Κυβερνήσεως εκτός αν ορί¬ 
ζεται διαφορετικά σε επιμέρους διατάξεις. 


Παραγγέλλομε τη δημοσίευση του παρόντος στην 
Εφημερίδα της Κυβερνήσεως και την εκτέλεσή του ως 
νόμου του Κράτους. 

Αθήνα, 2 Ιουνίου 2015 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

ΟΙ ΥΠΟΥΡΓΟΙ 


ΕΣΩΤΕΡΙΚΩΝ ΚΑΙ 
ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

ΝΙΚΟΛΑΟΣ ΒΟΥΤΣΗΣ 

ΑΝΑΠΛΗΡΩΤΗΣ ΥΠΟΥΡΓΟΣ 
ΕΘΝΙΚΗΣ ΑΜΥΝΑΣ 

ΚΩΝ/ΝΟΣ - ΗΡΑΚΛΗΣ ΗΣΥΧΟΣ 


ΑΝΑΠΛΗΡΩΤΗΣ ΥΠΟΥΡΓΟΣ ΕΣΩΤΕΡΙΚΩΝ 
ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

ΙΩΑΝΝΗΣ ΠΑΝΟΥΣΗΣ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

ΝΙΚΟΛΑΟΣ ΠΑΡΑΣΚΕΥΟΠΟΥΛΟΣ 


1. Μετά το πρώτο εδάφιο της παραγράφου 1 του 
άρθρου 7 του κυρωθέντος με το άρθρο πρώτο του 
ν. 2717/1999 (Α' 97) Κώδικα Διοικητικής Δικονομίας μετά 
τις λέξεις «η διαφορά» προστίθεται εδάφιο δεύτερο 
ως εξής: 

«Επί μεταβίβασης από όργανο οποιοσδήποτε αρχής 
του δικαιώματος υπογραφής, η αρμοδιότητα του προη¬ 
γούμενου εδαφίου κρίνεται με βάση την περιφέρεια του 
οργάνου το οποίο υπογράφει με εντολή του.» 

2. Μετά την περίπτωση γ' της παραγράφου 2 του άρ¬ 
θρου 7 του Κώδικα Διοικητικής Δικονομίας προστίθεται 
περίπτωση δ' ως εξής: 


ΟΙΚΟΝΟΜΙΚΩΝ 

ΓΙΑΝΗΣ ΒΑΡΟΥΦΑΚΗΣ 


Θεωρήθηκε καί τέθηκε η Μεγάλη Σφραγίδα 
του Κράτους. 

Αθήνα, 2 Ιουνίου 2015 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΝΙΚΟΛΑΟΣ ΠΑΡΑΣΚΕΥΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-ΐΌπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορψή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες(Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.β1.9τ - β-πιαΜ: ννβόπΐ3δ1βΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 10005302061 50004* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
















































































